المطلوب منك لتسافر بسيارة خاصة من العراق الى السعودية
خطوات السفر برا من العراق الى السعودية لاداء مناسك العمرة
اليوم كنت بالحدود بسيارتي ورحت استفسر لحتى اكطع الشك باليقين واتاكد بنفسي
اولا / الموديل : 2014 وفوك حصراااا وبانتظار كتاب جديد يشمل موديلات اقل
ثانيا / النوع : مهم متانه ورزانه يريدون وماركه معروفه عادي كوري ياباني امريكي الماني يرهم
ثالث ا/ السنوية : عادي اذا سنويه باسمك او وكاله عندك بيها هم عادي
رابعا / عدد الركاب : ماكو اي كلام عن عدد الركاب اي سياره بيها دفتر مهما كان عدد ركابها عادي يعني الصالون مشمول ومو الا 4 ويل
خامسا / التامين : 40$ اي ما يعادل 65 الف لكل سياره
سادسا / الفيزا : تطلعها من المكاتب تكلف 250$ تقريبا وي الهيئه الي هي 50$ لكل فرد
سابعا / الطريق : من كربلاء لعرعر اني اداوم مشرف بشركة نفط قريبه عن عرعر اسوي الطريق ساعتين لان فارغ وحلو ومسافته 300 كيلو ومن الحدود للمدينه المنوره 1100 كيلو لليمشي 160 تقريبا 7 - 8 ساعات
ثامنا / البانزين : اكو 3 محطات وانت طالع من كربلاء لحد عرعر ولتر 450 بس عادي عدا الي بعرعر ب 550 والبانزين بالسعوديه 900 دينار
تاسعا / اجازة السوق : ما يحتاج اجازة سوق دولية
عاشرا / اني محاجي بكيفي هذا كلامهم والسفر بالسياره مو قصه مكلف ورخيص بس علمود المتعه وهوايه
ملاحظة : ما ننسى دفتر الاخراجيه الرقمها جنوبي يطلع من كمارك البصره والي رقمها وسط من كمارك بغداد ابو غريب والشمالي بالشمال بعد
ان شاء الله راح اطلع خلال اسبوع
منقول من م. علي الدليمي
انتهى الموضوع شكرا (لك / لكِ)
مهم لك عزيزي الزائر الكريم شرفتنا ونحب تواجدك معنا
قنوات ومواقع التواصل الاجتماعي الرسمية للاستاذ احمد مهدي شلال تابعنا باي مكان تريد حيث المصداقية والحقيقة في النشر اولا باول وهذه هي المواقع الرسمية اختر ما تريد بالضغط على الايقونات ادناه
وتقبلو تحياتي
التعريف بالموقع : هذا الموقع تابع للاستاذ احمد مهدي شلال بشكل رسمي وكل ما ينشر في الموقع يخضع للمراقبة وموقع الاستاذ احمد غير مسؤول عن التعليقات على المواضيع كل شخص مسؤول عن نفسه عند كتابة التعليق بحيث لا يتحمل موقع الاستاذ احمد مهدي اي مسؤولية قانونية حيال ذلك